GLOBAL จับมือมณฑลทหารบกที่ 27 ปลูกดอกดาวเรืองเพื่อพ่อ
GLOBAL จับมือมณฑลทหารบกที่ 27 ปลูกดอกดาวเรืองเพื่อพ่อ ณ สโมสรนายทหารมณฑลทหารบกที่ 27 ค่ายประเสริฐสงคราม จ.ร้อยเอ็ด
2 ต.ค. 2560

นางวารุณี สุริยวนากุล รองประธานเจ้าหน้าที่บริหาร บริษัท สยามโกลบอลเฮ้าส์ จำกัด (มหาชน) หรือ GLOBAL ผู้นำศูนย์รวมวัสดุก่อสร้างและของตกแต่งบ้านอันดับ 1 ของเมืองไทย มอบเงินสนับสนุน จำนวน 30,000 บาท ให้กับ มณฑลทหารบกที่ 27 (ค่ายประเสริฐสงคราม) อ.เมือง จ.ร้อยเอ็ด 
สำหรับใช้ในการซื้อเมล็ดพันธุ์ดอกดาวเรืองมาปลูกให้บานสะพรั่งพร้อมกันทั่วประเทศในเดือนตุลาคมนี้ เพื่อร่วมถวายความจงรักภักดีและน้อมสำนึกในพระมหากรุณาธิคุณอันหาที่สุดมิได้ ตลอดจนเพื่อถวายเป็นพระราชกุศลและถวายความอาลัยแด่พระบาทสมเด็จพระปรมินทรมหาภูมิพลอดุลยเดช 
โดยมี พลตรี ณัฐชนก ศิริทีปตานนท์ ผู้บัญชาการมณฑลทหารบกที่ 27 เป็นผู้รับมอบ ณ สโมสรนายทหารมณฑลทหารบกที่ 27 ค่ายประเสริฐสงคราม จ.ร้อยเอ็ด